સરકારી વર્તુળોમાંથી મળતી માહિતી એવી છે કે હાર્દિકના મામલે પહેલા તો ભાજપે પોતાના સીકે પટેલ ને મેદાનમાં ઉતાર્યા.સીકે પટેલ હાર્દિક ને ઉપવાસના સ્થળે મળવા ગયા કે કેમ તે કાઈ હજુ જાહેર થયું નથી. સીકે દ્વારા સરકાર સાથે વાતચીત શરૂ કરવામાં આવી. પણ હાર્દિકના સંગઠન પાસ દ્વારા તેનો ઇનકાર કરાયો અને સીકે તો ભાજપના એજન્ટ છે એમ કહી ને સીકે ને ખુલ્લો પાડ્યો. ત્યારબાદ નરેશ પટેલ મેદાનમાં આવ્યાં. તેમણે હાર્દિક ને હોસ્પીટલમાં સારવાર માટે સમજાવ્યા અને હાર્દિક માની ગયો. નરેશ પટેલે હાર્દિકની માંગણીઓ અંગે તેઓ ધાર્મિક સંસ્થા ના અગ્રણીઓ સાથે ચર્ચા કરીને સરકારમાં રજૂઆત કરશે એવી જાહેરાત કરી. પરંતુ તેઓ આગેવાનો ને મળે તે પહેલા સૌરભ પટેલે કહી દીધું કે હાર્દિક પટેલે સમાજ ની ધાર્મિક સંસ્થાઓ નું અપમાન કર્યું છે એમ કહી ને ઉમિયાધામ સાથે જોડાયેલા આગેવાનો નરેશ પટેલ ને ટેકો નાં આપે એવી કુટનીતિ અપનાવીને પાટીદારો માં કડવા અને લેઉવા એક નાં થાય એવા પ્રયાસો કર્યા હોવાની ધારણા વહેતી થઇ છે. કેમ કે હાર્દિક સાથે ભાજપ સરકાર જે રીતે વર્તી રહી હતી તેના પગલે બંને સમાજમાં એકતાના દર્શન સરકારને થયા જે કુટનીતિ પ્રમાણે સરકાર કદાજ ઈચ્છતી નહિ હોય.